Selvityksessä on noin kuusikymmentä tapausta, joissa vanhuksen kuolemaan saattaa liittyä hoitovirhe tai vakava laiminlyönti. Virastosta arvioidaan Uutissuomalaiselle, että aiheen saama julkisuus on lisännyt kanteluiden määrää.

Kantelut koskevat yksityisiä ja julkisia hoivayksiköitä ympäri maan. Arkistokuva palvelutalosta vuodelta 2017.­

Sosiaali- ja terveysalan lupa- ja valvontavirasto Valvira selvittää tällä hetkellä kaikkiaan noin kuuttakymmentä kantelua, joissa vanhuksen kuolemaan saattaa liittyä hoitovirhe tai vakava laiminlyönti. Asiasta uutisoi Uutissuomalainen.

Vielä helmikuussa julkisuudessa puhuttiin viidestätoista tapauksesta.